**Ömer Faruk Aşık**, nado o 4 de xullo de 1986 en Bursa, é un ex xogador turco de baloncesto profesional.

Liga turca
----------

Aşık tivo a súa primeira oportunidade profesional no Fenerbahçe na tempada 2005-06. Tan só xogou un partido antes de ser traspasado a un equipo da segunda división, o FMV Isık Spor Kulübü. Na tempada 2006-07 asinou polo Alpella, onde xogou 40 partidos, nos que fixo 10.7 puntos e 11.2 rebotes. Deixou o Alpella en decembro de 2007, e volveu ao Fenerbahçe por segunda vez. En 2008 lesionouse de gravidade, e pouco máis tarde da súa volta lesionouse outra vez para 2 meses. Nas tempadas 2007-08 e 2008-09 co Fenerbahçe fixo 7.8 puntos e 6.1 rebotes. Coa súa axuda, o Fenerbahçe gañou a liga turca de baloncesto na tempada 2007-08.

NBA
---

### Chicago Bulls (2010–2012)

Ömer Aşık foi elixido na 36ª posición do draft da NBA de 2008 polos Portland Trail Blazers, e foi inmediatamente traspasado aos Chicago Bulls, nunha operación entre tres franquías. O 13 de xullo de 2010, Aşık asinou un contrato cos Chicago Bulls.

#### Tempada 2010–11

O 27 de outubro, Aşık fixo o seu debut cos Bulls no primeiro partido da tempada, na casa dos Oklahoma City Thunder. Dende o comezo da tempada, Aşık impresionou co seu xogo grazas á súa gran presenza coma pivote, especialmente cando o pivote titular, Joakim Noah, non xogaba. Ao remate da tempada, liderou a lista de media de rebotes por 48 minutos dos rookies, e estivo entre os dez primeiros en media de rebotes por 48 minutos.

### Houston Rockets (2012-2014)

O 20 de xullo de 2012, Aşık asinou unha oferta dos Houston Rockets, cun valor de 25.1 millóns de dólares en 3 anos. Os Bulls decidiron non igualar a oferta o 24 de xullo de 2012, e Aşık uniuse oficialmente ós Rockets.

### New Orleans Pelicans (2014-2018)

O 15 de xullo de 2014, Aşık foi traspasado ós New Orleans Pelicans nun traspaso entre tres equipos no que tamén participaron os Rockets e os Washington Wizards. O 28 de outubro de 2014, fixo o seu debut cos Pelicans no primeiro partido da tempada contra os Orlando Magic. En 33 minutos de xogo, fixo 14 puntos, 17 rebotes, 5 tapóns e 2 asistencias na vitoria dos Pelicans por 101-84.

### Volta a Chicago (2018-presente)

O 1 de febreiro de 2018, Aşık foi traspasado xunto a Tony Allen, Jameer Nelson e unha elección da primeira rolda do Draft de 2018 ós Chicago Bulls, a cambio de Nikola Mirotić e unha elección da segunda rolda do Draft de 2018. Ademais, os Bulls terán o dereito a intercambiar eleccións de segunda rolda do Draft de 2021 cos Pelicans.

Notas
-----

1. ↑  "Bulls acquire Omer Asik from Portland". *NBA.com*. June 26, 2008. Consultado o July 10, 2010.
2. ↑  "Bulls will not match Houston’s offer to Asik". *Bulls.com*. 24 de xullo de 2012. Consultado o 24 de xullo de 2012.
3. ↑  "Rockets Sign center Omer Asik". *NBA.com*. 24 de xullo de 2012. Consultado o 24 de xullo de 2012.
4. ↑  "Pelicans Complete Three-Team Trade with Rockets and Wizards". *NBA.com*. 15 de xullo de 2014. Consultado o 16 de xullo de 2014.
5. ↑  "Davis power Pelicans past Magic, 101-84". *NBA.com*. 28 de outubro de 2014. Arquivado dende o orixinal o 27 de outubro de 2014. Consultado o 28 de outubro de 2014.
6. ↑  "Pelicans Acquire Nikola Mirotić". *NBA.com*. 1 de febreiro de 2018. Consultado o 1 de febreiro de 2018.

Véxase tamén
------------

### Ligazóns externas

* Perfil en NBA.com *(en inglés)*
* Estatísticas en BasketballReference.com Arquivado 08 de febreiro de 2018 en Wayback Machine. *(en inglés)*

| * v
* c
* e
Draft da NBA 2008 |
| --- |
| Primeira Rolda | 
* Derrick Rose
* Michael Beasley
* O. J. Mayo
* Russell Westbrook
* Kevin Love
* Danilo Gallinari
* Eric Gordon
* Joe Alexander
* D. J. Augustin
* Brook Lopez
* Jerryd Bayless
* Jason Thompson
* Brandon Rush
* Anthony Randolph
* Robin Lopez
* Marreese Speights
* Roy Hibbert
* JaVale McGee
* J. J. Hickson
* Alexis Ajinça
* Ryan Anderson
* Courtney Lee
* Kosta Koufos
* Serge Ibaka
* Nicolas Batum
* George Hill
* Darrell Arthur
* Donté Greene
* D. J. White
* J.R. Giddens

 |
| Segunda Rolda | 
* Nikola Peković
* Walter Sharpe
* Joey Dorsey
* Mario Chalmers
* DeAndre Jordan
* Ömer Aşık
* Luc Mbah a Moute
* Kyle Weaver
* Sonny Weems
* Chris Douglas-Roberts
* Nathan Jawai
* Sean Singletary
* Patrick Ewing, Jr.
* Ante Tomić
* Goran Dragić
* Trent Plaisted
* Henry Walker
* Malik Hairston
* Richard Hendrix
* DeVon Hardin
* Shan Foster
* Darnell Jackson
* Tadija Dragićević
* Maarty Leunen
* Mike Taylor
* Sasha Kaun
* James Gist
* Joe Crawford
* Deron Washington
* Semih Erden

 |

|  |  |
| --- | --- |
| Control de autoridades | 
* Wd: Q297474
* Basketball-Reference: asikom01
* ESPN: 3414
* Euroleague: 000709
* FIBA: 54708
* NBA: 201600

 |